Klokken 01:14 modtog Nordjyllands Politi en melding om et knivstik på Gl. Visborgvej i Visborg, nær Hadsund. På adressen befandt sig en gruppe polske arbejdere, der arbejder i området. En enkelt polsk mand er blevet stukket med kniv. Han er dog uden for livsfare. Nordjyllands Politi efterforsker stadig, hvor alvorlige mandens skader har været. Nordjyllands Politi har nu anholdt 13 af de polske arbejdere, der nu alle skal forhøres i sagen. - Vi har stadig nogle forskellige teorier vi arbejder med. Vi er i gang med at afhøre de forskellige involverede, men det bliver selvfølgelig besværliggjort, når der skal en tolk med indover, siger Mikkel Brygmann fra Nordjyllands Politi. Det forventes at de involverede vil blive fremstillet i et grundlovsforhør sidst på eftermiddagen eller først på aftenen. Se det fulde interview med Mikkel Brygmann her:

Referat:
Nordjyllands Politi anholdte 13 polske arbejdere på en adresse i Visborg nær Hadsund, i forbindelse med knivstikkeriet.